b'\n_START_ARTICLE_\nL hondrit\n_START_PARAGRAPH_\nL hondrit je vrsta navadnih kamnitih hondritov. Med vsemi meteoriti je L hondritov okoli 35%, samo med hondriti pa 40% in tako predstavljajo drugo najve\xc4\x8djo skupino navadnih hondritov._NEWLINE__NEWLINE_L hondriti imajo relativno nizko vsebnost \xc5\xbeeleza v primerjavi s H hondriti (oznaka L izhaja iz angle\xc5\xa1ke besede low, kar pomeni nizek). Zna\xc4\x8dilna minerala sta fajalit in olivin. Okoli 4 do 10% nikljevo-\xc5\xbeelezne zlitine se nahaja kot prosta kovina. Zaradi tega so ti hondriti magnetni, vendar v manj\xc5\xa1i meri kot H hondriti._NEWLINE__NEWLINE_Najbolj pogosti minerali so olivine, hipersten (ortopiroksen) in troilit. Kromit, z natrijem bogat glinenec in kalcijevi fosfati se nahajajo v manj\xc5\xa1ih koli\xc4\x8dinah. \xc4\x8cez 60% L hondritov spada v 6 tip po petrolo\xc5\xa1kem na\xc4\x8dinu razvr\xc5\xa1\xc4\x8danja hondritov. To pomeni, da je bilo star\xc5\xa1evsko telo precej veliko (ve\xc4\x8dje od 100 km). V primerjavi z drugimi hondriti so hondriti skupine L do\xc5\xbeiveli mo\xc4\x8dan \xc5\xa1ok zaradi silovitega trka star\xc5\xa1evskega telesa z nekim drugim telesom. S pomo\xc4\x8djo radioaktvnih izotopov so ugotovili, da se je to zgodilo pred okoli 500 milijoni let._NEWLINE__NEWLINE_Star\xc5\xa1evsko telo the hondritov ni znano, mo\xc5\xbena kandidata sta asteroida 433 Eros in 8 Flora. Lahko pa je tudi celotna dru\xc5\xbeina Flora prevzela vlogo star\xc5\xa1evskega telesa za to skupino hondritov._NEWLINE__NEWLINE_V\xc4\x8dasih so L hondrite imenovali hipersteni hondriti ali olivinsko hipersteni hondriti. Izraza se sedaj ve\xc4\x8d ne uporabljata.'